                      
Rugsėjo 6 dieną Palangoje vyko VII osios Lietuvos seniūnijų sporto žaidynių II etapas. Žaidynėse varžėsi 7 savivaldybių komandos: Skuodo, Tauragės, Palangos, Šilutės, Šilalės, Klaipėdos, Kretingos. Smiginio rungtyje Kretingos savivaldybei atstovavo Kūlupėnų seniūnijos komanda: Vaida Jurkevičienė, Valdas Jurkevičius ir Tomas Stalmokas. Šauniai varžėsi mūsų komanda tik keturiais taškais nusileidusi nugalėtojams iškovojo vicečempiono vardus. Komanda buvo pagerbta ir apdovanota sidabro medaliais. Kūlupėnų bendruomenės vardu sveikiname už pasiektus aukštus rezultatus ir linkime tęsti sportines tradicijas garsinanat Kūlupėnų seniūniją.

